**Sol·licitud per la concessió de subvencions, en règim de concurrència competitiva, “Projectes de cooperació al desenvolupament any 2017”.**

**Què permet:**

Sol·licitar l’atorgament de subvencions mitjançant el procediment de concurrència competitiva, amb l’objecte de finançar projectes de cooperació al desenvolupament any 2017.

Podeu accedir a la convocatòria 201720175120009453 a la pàgina web [*http://www.diba.cat/web/ri/cooperacio\_desenvolupament*](http://www.diba.cat/web/ri/cooperacio_desenvolupament)*.*

**Qui ho pot demanar:**

* Entitats sense ànim de lucre i legalment constituïdes que tinguin un objecte social que sigui coherent amb l’objecte i finalitat de la convocatòria, i amb seu social a la demarcació de Barcelona constituïda amb una antiguitat mínima d’un any abans de la data de publicació d’aquesta convocatòria o delegació permanent a la demarcació de Barcelona establerta de forma continuada amb una antiguitat mínima de cinc anys previs a la data de publicació d’aquesta convocatòria.
* Universitats o centres de recerca que hi estan adscrits que tinguin com a un dels seus eixos de treball la cooperació per al desenvolupament, els drets humans i/o la pau, amb seu social o delegació permanent a qualsevol dels municipis de la demarcació de Barcelona.
* Agrupacions d’entitats, universitats o ambdues, sense personalitat jurídica diferenciada, en les quals tots els membres compleixin, individualment, els requisits establerts a les bases específiques reguladores.

Així mateix també podran formar part de les agrupacions esmentades els ens locals de la demarcació de Barcelona, els ens locals i regionals del territori on es porti a terme l’acció, qualsevol administració pública d’aquest territori amb relació amb el projecte, i les entitats sense ànim de lucre d’aquest territori que tinguin com a un dels seus eixos de treball la cooperació al desenvolupament, els drets humans i/o la pau. Quan estigui previst que alguna d’aquestes entitats executi una part del projecte serà obligat que constin com a part de l’agrupació

**Quan es pot demanar:**

Des de l’endemà de la publicació d’un extracte de la convocatòria al Butlletí Oficial de la Província de Barcelona, a través de la Base de Dades Nacional de Subvencions (BDNS), i finalitzarà el 31 de gener de 2018.

**Quina documentació cal aportar:**

Formulari de sol·licitud específic d’aquesta convocatòria conjuntament amb la documentació exigida a les bases específiques reguladores, disponible a la pàgina web [*http://www.diba.cat/web/ri/cooperacio\_desenvolupament*](http://www.diba.cat/web/ri/cooperacio_desenvolupament)*.*

**Com es pot demanar:**

Per iniciar el tràmit heu d’emplenar el formulari de sol·licitud específic i tramitar-lo electrònicament, presencialment, o presentar-lo en les oficines de correus d’acord amb el que preveu el article 16.4 de la Llei 39/2015, d’1 d’octubre, de procediment administratiu comú de les administracions públiques, i a l’article 25 de la Llei 26/2010, del 3 d’agost, de règim jurídic i de procediment de les administracions públiques de Catalunya.

* Electrònicament: accediu, amb el certificat digital personal (IdCat, DNIe, etc.), a la tramitació electrònica de la Diputació de Barcelona en aquesta mateixa fitxa, empleneu els camps i adjunteu el formulari de sol·licitud específic d’aquesta convocatòria conjuntament amb la documentació exigida a les bases específiques reguladores, degudament emplenat i signat electrònicament.
* Presencialment: el formulari de sol·licitud específic d’aquesta convocatòria conjuntament amb la documentació exigida a les bases específiques reguladores, imprès i degudament emplenat i signat (per duplicat), el podeu presentar a les oficines del Registre de la Diputació de Barcelona.
* Oficina de correus: el formulari de sol·licitud específic d’aquesta convocatòria conjuntament amb la documentació exigida a les bases específiques reguladores, imprès i degudament emplenat i signat (per duplicat), el podeu presentar presencialment a les oficines de correus (opció correu certificat administratiu).

Si feu la tramitació en paper en el Registre de la Diputació de Barcelona o en les oficines de correus també heu de presentar tota la documentació en un llapis de memòria USB o en un CD/DVD.

**Quin és el termini per respondre:**

Quatre mesos a comptar des de la data de tancament del període de presentació de sol·licituds.

**Quin cost té:**

És gratuït.